# Vedtekter for NN Rotaryklubb

*NOTE:*

*Klubbvedtekter supplerer Standard Rotary Club Constitution (Lover for Rotaryklubber) med felles klubbpraksis. Vedtektene i dette dokumentet er anbefalinger, men når de er vedtatt på klubbens Årsmøte (eller ekstraordinært Årsmøte) er de bindende for medlemmene av klubben. Tilpass dem for å gjenspeile klubbens praksis, og bekreft at de ikke er i konflikt med lover for RI og vedtektene for RI, Lover for Rotaryklubben (unntatt der det er tillatt), og Rotary Code of Policies. paragrafer som klubben din er pålagt* *å inkludere er notert nedenfor.*

# §1 Hensikt

Hensikten med denne klubben er å:

1. fremme målsettingen til Rotary
2. gjennomføre vellykkede serviceprosjekter basert på de fem tjenesteområdene
3. bidra til å fremme Rotary ved å styrke medlemsarbeidet
4. støtte The Rotary Foundation
5. utvikle ledere utover klubbnivå

# §2 Målsetting

Rotarys mål er å oppmuntre og fremme tjenesteidealet som grunnlag for verdig virksomhet, og spesielt å oppmuntre og fremme:

For det første: Utviklingen av personlige bekjentskaper som en mulighet for service

For det andre: Høye etiske standarder i virksomhet og yrke, erkjenne verdien av all nyttig virksomhet, og det verdifulle i at hver rotarianers yrke er en mulighet til å tjene samfunnet

For det tredje: Anvendelsen av idealet om service i hver rotarianers personlige-, virksomhet - og samfunnsliv

For det fjerde: Fremme internasjonal forståelse, goodwill, og fred gjennom et verdensomspennende fellesskap av personer fra ulike yrker og virksomheter forent i tjenesteidealet

# §3 Organisasjonsform

Klubben er en frittstående juridisk person med medlemmer, og er selveiende. At den er selveiende innebærer at ingen, verken medlemmer eller andre, har krav på foreningens formue eller eiendeler, eller er ansvarlig for gjeld eller andre forpliktelser. Klubben er medlem i Rotary International.

# §4 Definisjoner

|  |  |
| --- | --- |
| Styret: | Styret i klubben. |
| Styremedlem | Et medlem i klubbens styre. |
| Medlem: | Et medlem av klubben, unntatt et æresmedlem. |
| Beslutningsdyktighet: | Minimum antall deltakere som må være til stede for at et vedtak skal være gyldig: En tredjedel av klubbens medlemmer for klubb-beslutninger og et flertall av styrets medlemmer for klubbens styrebeslutninger. Ved stemmelikhet har presidenten dobbeltstemme. |
| RI: | Rotary International. |
| Rotaryår: | 12-månedersperioden fra 1. juli til 30. juni. |

*NOTE: Klubben kan selv velge hvordan den definerer beslutningsdyktighet for stemmeformål.*

# §5 Styret

Det styrende organet i klubben er styret, som et minimum består av presidenten, forrige års president, innkommende president, sekretær og kasserer.

*NOTE: Standard Rotary Club Constitution krever at klubbens vedtekter inkluderer §2. Tillitsvalgte nevnt ovenfor er pålagt å være medlemmer av klubbstyret. Klubbens styre kan ha flere medlemmer, som visepresident, president-nominert eller andre styremedlemmer. Hvis klubben har satellittklubber så ta gjerne også inn denne klubbens klubbstyremedlemmer i denne paragrafen.*

# §6 Valg av tillitsvalgte og deres funksjonstid

* 1. Senest en måned før valget, nomineres kandidater til innkommende president, sekretær, kasserer og eventuelle andre ledige styreposisjoner. Nominasjonene kan presenteres av en nominasjonskomité, av medlemmer i klubben, eller begge deler.
  2. Kandidaten som får flertall av stemmene for hver posisjon, er valgt til denne posisjonen.
  3. Hvis et styremedlem fratrer sin posisjon, kan de gjenværende medlemmene av styret utnevne en erstatter.
  4. Funksjonstid for hver rolle i styret er:
     1. President Ett år
     2. Forrige års president Ett år
     3. Innkommende president Ett år
     4. Kasserer Valgfritt
     5. Sekretær Valgfritt
     6. Styremedlem Valgfritt
  5. Styrets sekretær registrerer protokollen fra Årsmøtet vedr. styrevalg i Brønnøysundregistrene. Ved evt. senere endringer i styrets sammensetning skal Brønnøysundregistrene oppdateres.
  6. Klubben skal være registrert i Frivillighetsregisteret.

*NOTE: Standard Rotary Club Constitution krever at klubbens vedtekter spesifiserer en valgprosess. Hvis en nominasjonskomité brukes så ta med detaljer om hvordan den oppnevnes. Funksjonstid for en klubbpresident er spesifisert som ett år i Standard Rotary Club Constitution.* *Når en etterfølger ikke velges, kan den sittende presidentens periode forlenges i inntil ett år.*

# §7 Tillitsvalgtes plikter

7.1 Presidenten leder klubb- og styremøter.

7.2 Forrige års president fungerer som styremedlem i klubbstyret.

7.3 Innkommende president forbereder sitt år og fungerer som styremedlem.

7.4 Presidenten utpeker stedfortreder til å lede klubb- og styremøter i sitt fravær.

7.5 Et styremedlem deltar på styremøtene i tillegg til klubbmøter.

7.6 Sekretæren fører medlems- og oppmøteregister.

7.7 Kassereren fører tilsyn med alle midler og avlegger et årsregnskap.

7.8 Klubbmester eller liknende tilrettelegger for gjennomføring av klubbmøter.

*NOTE: Se Rotary klubblederhåndbøker for detaljer om klubbens roller og ansvar*

# §8 Møter

* + 1. Årsmøte er klubbens høyeste myndighet. Årsmøte i klubben avholdes senest 31. desember for å velge ledere og styremedlemmer som skal tiltre neste Rotaryår.
    2. Klubben møtes som følger: (her beskrives ukedag, tid og sted). Rimelig varsel om eventuelle endringer eller kansellering av det vanlige møtet skal meddeles alle klubbmedlemmene.
    3. Styremøter avholdes hver måned. Særskilte møter i styret kalles inn med rimelig varsel av presidenten eller etter anmodning fra minst to styremedlemmer.

*NOTE: Se Rotary klubblederhåndbøker for detaljer om klubbens roller og ansvar: Standard Rotary Club Constitution krever at klubb vedtekter inkluderer paragraf 5, §2.*

# §9 Avgifter

* 1. Årlige klubbavgifter er kr. (her anføres beløpet)
  2. Årlige klubbavgifter inkluderer:
     1. RIs medlemsavgifter
     2. Abonnement på Rotary Norden
     3. Andre Rotary- eller distriktsavgifter pr. medlem
  3. Klubbavgifter betales som følger: (her beskrives kontonummer og fordeling)

*NOTE: Standard Rotary Club Constitution krever at klubblov inkluderer paragraf 6.*

# §10 Stemmegivning

Stemmegivning i klubben gjennomføres ved skriftlig avstemming, håndsopprekning eller akklamasjon. Dersom ett eller flere medlem krever det, skal det gjennomføres skriftlig avstemning.

*NOTE: Inkluder satellittklubbs stemmeprosedyrer her.*

# §11 Komiteer

* 1. Klubbens komiteer omfatter de som er oppført i «Standard Rotary Club Constitution Paragraf 11, §7», samt følgende:
  2. Presidenten har møterett i alle komiteer.
  3. Hver komités leder er ansvarlig for komiteens regelmessige møter og aktiviteter, fører tilsyn og koordinerer sitt arbeid, og rapporterer til styret om alle komitéaktiviteter.

*NOTE: Klubbkomiteer koordinerer sin innsats for å nå klubbens årlige og langsiktige mål.*

# §12 Økonomi

* 1. Før hvert regnskapsår starter, utarbeider styret et årlig budsjett med estimerte inntekter og utgifter.
  2. Kassereren setter inn klubbmidler i klubbens bank, som er valgt av styret, delt inn i to konti: én for klubbdrift og én for prosjekter.
  3. Regninger betales av kassereren eller en annen autorisert tillitsvalgt og godkjennes av to andre tillitsvalgte eller styremedlemmer.
  4. En kvalifisert person gjennomfører årlig en grundig gjennomgang av alle finansielle transaksjoner.
  5. Klubbens årsregnskap presenteres for klubbens medlemmer. En finansrapport midt i året, med nåværende og foregående års inntekter og utgifter, presenteres på Årsmøtet.
  6. Regnskapsåret er fra 1. juli til 30. juni.

# §13 Rekruttering av medlemmer

13.1 Et medlem i denne klubben eller fra en annen klubb kan fremme en kandidat til medlemskap for styret og/eller medlemskomitéen, eller ved at en annen klubb foreslår overføring av nåværende- eller tidligere medlemmer.

13.2 Styret skal behandle kandidatens medlemskap innen 30 dager og varsler forslagsstiller om vedtaket.

13.3 Hvis styret godkjenner kandidatens medlemskap, inviteres det potensielle medlemmet til å bli med i klubben.

*NOTE: En prosess for å ta opp innvendinger reist av nåværende medlemmer kan også inkluderes her.*

# §14 Endringer

Klubbens vedtekter kan endres på et vanlig klubbmøte. Endring av klubbvedtektene krever at det sendes skriftlig varsel til hvert medlem senest 21 dager før møtet, at møtet er beslutningsdyktig, og at to tredjedeler av stemmene støtter endringen. Endringer i disse vedtektene må være i samsvar med Standard Rotary Club Constitution, RI Constitution og Bylaws, og Rotary Code of Policies.

# §15 Opphør av klubben

* 1. Oppløsning av klubben kan bare behandles på Årsmøtet eller i et ekstraordinært årsmøte.
  2. Oppløsning krever minst 2/3 flertall.
  3. Blir oppløsning vedtatt med minst 2/3 flertall, innkalles til et ekstraordinært Årsmøte 3 måneder senere. For at oppløsning skal skje må vedtaket her gjentas med 2/3 flertall.
  4. Det skal velges et avviklingsstyre som skal forestå avviklingen. Det ordinære styret kan velges til avviklingsstyre, og får stilling som avviklingsstyre om intet valg foretas.
  5. Sammenslåing med andre Rotaryklubber eller deling av klubben anses ikke som oppløsning. Vedtak om sammenslåing/deling og nødvendige vedtektsendringer i denne forbindelse treffes i samsvar med bestemmelsene om vedtektsendring i § 15. Styret skal i den forbindelse utarbeide en plan for sammenslåingen/delingen som Årsmøtet skal stemme over. Ved sammenslåing eller deling skal det innhentes samtykke fra foreningens kreditorer.
  6. Foreningens formue skal etter oppløsning og gjeldsavleggelse tilfalle det formål foreningen arbeider for å fremme, ved at nettoformuen blir gitt til Rotary Foundation eller annen Rotary aktivitet slik Årsmøtet bestemmer.
  7. Ingen medlemmer har krav på foreningens midler eller andel av disse.
  8. Bestemmelsen i RI bylaws pkt 3.010 og overholdelse av disse er en forutsetning for klubbens oppløsning.